pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการกองทุนยุติธรรม ครั้งที่ ๗/๒๕๖๐
วันพฤหัสบดีที่ 24 สิงหาคม 2560
“ยุติธรรม” ประชุมคณะกรรมการกองทุนยุติธรรม ครั้งที่ ๗/๒๕๖๐
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานประชุมคณะกรรมการกองทุนยุติธรรม ครั้งที่ ๗/๒๕๖๐
เมื่อวันพฤหัสบดีที่ ๒๔ สิงหาคม ๒๕๖๐เวลา ๐๙.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานประชุมคณะกรรมการกองทุนยุติธรรม ครั้งที่ ๗/๒๕๖๐
โดยที่ประชุมได้รับทราบผลการช่วยเหลือเงินกองทุนยุติธรรมทั้งในส่วนกลางและส่วนภูมิภาค ประจําปี ๒๕๖๐
(ตั้งแต่ ๑ ตุลาคม ๒๕๕๙- ๓๑ กรกฎาคม ๒๕๖๐) ซึ่งมีผู้ยื่นคําขอรับความช่วยเหลือ จํานวนทั้งสิ้น ๔,๑๙๘ ราย
ดําเนินการแล้วเสร็จ จํานวน ๓,๗๘๘ ราย อยู่ระหว่างการพิจารณา จํานวน ๔๑๐ ราย
รวมเงินให้ความช่วยเหลือทั้งสิ้น ๑๒๘,๖๐๒,๕๗๒.๗๐ บาท
และรับทราบผลการช่วยเหลือเยียวยาผู้เสียหายและจําเลยในคดีอาญา ตามพระราชบัญญัติค่าตอบแทนผู้เสียหาย
และค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙
ประจําปีงบประมาณ ๒๕๖๐ (ระหว่างเดือนตุลาคม ๒๕๕๙ - กรกฎาคม ๒๕๖๐) โดยมีผู้ยื่นคําขอ
จํานวน ๗,๑๘๓ ราย จําแนกเป็น ผู้เสียหาย จํานวน ๖,๗๗๒ ราย จําเลย จํานวน ๔๑๑ ราย
ดําเนินการแล้วเสร็จ จํานวน ๑๒,๒๕๒ ราย อยู่ระหว่างดําเนินการ ๑,๑๗๐ ราย
จ่ายเงินช่วยเยียวยาจํานวนทั้งสิ้น ๓๐๐,๘๓๐,๐๐๐ บาท
นอกจากนี้ กระทรวงยุติธรรม ได้กําหนดจัดกิจกรรมเพื่อเฉลิมพระเกียรติ
สมเด็จพระเจ้าอยู่หัวมหาวชิราลงกรณ บดินทรเทพยวรางกูร
เนื่องในโอกาสมหามงคลเฉลิมพระชนมพรรษา ๖๕ พรรษา และสมเด็จพระนางเจ้าสิริกิติ์ พระบรมราชินีนาถ
ในพระบาทสมเด็จพระปรมินทรมหาภูมิพลอดุลยเดช เนื่องในโอกาสมหามงคลเฉลิมพระชนมพรรษา ๘๕ พรรษา
โดยการประชาสัมพันธ์และแจ้งสิทธิตาม พ.ร.บ.กองทุนยุติธรรม พ.ศ.๒๕๕๘
ให้แก่ผู้ต้องขังที่อยู่ระหว่างการสอบสวนและการพิจารณาที่อยู่ในเรือนจําและทัณฑสถานทุกแห่ง ให้ได้รับทราบ
และสามารถขอรับความช่วยเหลือจากกองทุนยุติธรรม ในการขอปล่อยตัวชั่วคราว
โดยใช้กลไกของสํานักงานยุติธรรมจังหวัด เพื่อสร้างความเป็นธรรม ลดความเหลื่อมล้ําในสังคม
ทั้งนี้ ปลัดกระทรวงยุติธรรม ได้เน้นย้ําให้ทุกฝ่ายทํางานในเชิงบูรณาการ
เพื่อให้การช่วยเหลือประชาชนเป็นไปด้วยความรวดเร็ว ทั่วถึง และเป็นธรรม
โดยมีนายธวัชชัย ไทยเขียว รองปลัดกระทรวงยุติธรรม
พร้อมด้วยคณะกรรมการผู้ทรงคุณวุฒิ ข้าราชการและเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีติดตามความก้าวหน้าการเพิ่มพื้นที่สีเขียวแก่กรุงเทพมหานคร และเยี่ยมชมความพร้อมจังหวัดฉะเชิงเทราเพื่อรองรับ EEC และพบปะผู้ประกอบการยานยนต์และยางล้อในพื้นที่
วันอังคารที่ 19 มีนาคม 2562
นายกรัฐมนตรีติดตามความก้าวหน้าการเพิ่มพื้นที่สีเขียวแก่กรุงเทพมหานคร และเยี่ยมชมความพร้อมจังหวัดฉะเชิงเทราเพื่อรองรับ EEC และพบปะผู้ประกอบการยานยนต์และยางล้อในพื้นที่
นายกรัฐมนตรีติดตามความก้าวหน้าการเพิ่มพื้นที่สีเขียวแก่กรุงเทพมหานคร และเยี่ยมชมความพร้อมจังหวัดฉะเชิงเทราเพื่อรองรับ EEC และพบปะผู้ประกอบการยานยนต์และยางล้อในพื้นที่
วันนี้ (19 มีนาคม 62) เวลา 16.00 น. ณ ทําเนียบรัฐบาล พ.อ. อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี มีกําหนดการตรวจราชการเขตพื้นที่สวนลุมพินี สวนป่าเบญจกิติ เพื่อติดตามการปรับปรุงภูมิทัศน์สวนสาธารณะให้สวยงาม เพิ่มพื้นที่สีเขียวแก่กรุงเทพมหานคร และความก้าวหน้าโครงการรถไฟชานเมืองสายสีแดง ช่วงบางซื่อ-รังสิต รวมทั้ง ติดตามความก้าวหน้าผลการดําเนินงานของจังหวัดฉะเชิงเทรา ในการรองรับแผนพัฒนาเขตเศรษฐกิจภาคตะวันออก (EEC) รวมทั้งพบปะผู้ประกอบการอุตสาหกรรมยานยนต์และยางล้อในวันพุธที่ 20 มีนาคม 2562 โดยมีสรุปภารกิจ ดังนี้
ช่วงเช้า นายกรัฐมนตรีตรวจติดตามการปรับปรุงภูมิทัศน์สวนลุมพินี พร้อมทั้งปลูกต้นรวงผึ้ง ซึ่งเป็นต้นไม้ประจําพระองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 ร่วมกับกลุ่มภาคีเครือข่ายพื้นที่สีเขียว ณ สวนลุมพินี และเดินทางต่อไปยังตึกอํานวยการโรงงานยาสูบ ฟังบรรยายสรุปความก้าวหน้าการสร้างสวนป่าเบญจกิติ ระยะที่ 2 และระยะที่ 3 พร้อมเยี่ยมชมพื้นที่ก่อสร้างภายในพื้นการยาสูบแห่งประเทศไทย จากนั้น นายกรัฐมนตรีจะเดินทางไปตรวจเยี่ยมโครงการรถไฟชานเมืองสายสีแดง ช่วงบางซื่อ-รังสิต (ชานชาลารถไฟความเร็วสูง และรถไฟเชื่อม 3 สนามบิน) ติดตามความคืบหน้าการก่อสร้างรถไฟชานเมืองสายสีแดง ช่วงบางซื่อ-รังสิต และเยี่ยมชมจุดเชื่อมต่อการเดินทางระหว่างรถไฟ MRT กับสถานีกลางบางซื่อ
ช่วงบ่าย นายกรัฐมนตรีเดินทางไปตรวจราชการจังหวัดฉะเชิงเทรา เพื่อติดตามความคืบหน้าการก่อสร้างศูนย์ทดสอบยานยนต์และยางล้อแห่งชาติ โดยมีผู้ประกอบการอุตสาหกรรมยานยนต์และยางล้อในพื้นที่กว่า 250 คน ให้การต้อนรับและร่วมหารือ ก่อนจะเดินทาต่อไปยังโรงเรียนวัดโสธรวรารามวรวิหาร เพื่อติดตามผลการดําเนินงานของจังหวัดฉะเชิงเทรา เพื่อรองรับแผนพัฒนาเขตเศรษฐกิจพิเศษภาคตะวันออก EEC พร้อมมอบนโยบายและเยี่ยมชมโครงการท่องเที่ยว OTOP นวัตวิถีของจังหวัดฉะเชิงเทราอีกด้วย
ทั้งนี้ การพัฒนาพื้นที่เขตพัฒนาพิเศษภาคตะวันออก(อีอีซี) เป็นการกําหนดพื้นที่เป้าหมายนําร่องใน3จังหวัดคือฉะเชิงเทรา ชลบุรีและระยองและกําหนดอุตสาหกรรมเป้าหมายที่ได้รับการส่งเสริมเพื่อให้เกิดการลงทุนอย่างเป็นรูปธรรม โดยมีการลงทุนโครงสร้างพื้นฐานและระบบสาธารณูปโภค เพื่อเพิ่มศักยภาพรองรับการลงทุน และการพัฒนากิจกรรมทางเศรษฐกิจและการอํานวยความสะดวก ซึ่งในพื้นที่จังหวัดฉะเชิงเทรา มีการพัฒนาทั้งด้านโครงสร้างพื้นฐาน โครงข่ายคมนาคม ทั้งรถไฟฟ้าเชื่อม 3 สนามบิน โครงการรถไฟความเร็วสูง โครงการก่อสร้างทางคู่เส้นทางรถไฟสายชายฝั่งทะเลตะวันออก ช่วงฉะเชิงเทรา - คลองสิบเก้า – แก่งคอย การพัฒนาสาธารณูปโภคทั้งไฟฟ้าและประปา รวมทั้งยังมีอุตสาหกรรมยานยนต์แห่งอนาคต (EV/AV) ได้รับการส่งเสริมในการรองรับ EEC
.
.......................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส.จัดการประชุมคณะอนุกรรมการจัดหาที่ดิน ครั้งที่ 2/2560
วันศุกร์ที่ 19 พฤษภาคม 2560
ทส.จัดการประชุมคณะอนุกรรมการจัดหาที่ดิน ครั้งที่ 2/2560
กระทรวงทรัพยากรธรรมชาติและสิ่งแวดล้อม จัดประชุมคณะอนุกรรมการจัดหาที่ดิน ครั้งที่ 2/2560
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงอุตสาหกรรม ร่วมพิธีเปิดสวนอุตสาหกรรมและเทคโนโลยี สินค้าฮาลาล จังหวัดยะลา
วันเสาร์ที่ 26 ตุลาคม 2562
ผู้ช่วยรัฐมนตรีประจํากระทรวงอุตสาหกรรม ร่วมพิธีเปิดสวนอุตสาหกรรมและเทคโนโลยี สินค้าฮาลาล จังหวัดยะลา
ผู้ช่วยรัฐมนตรีประจํากระทรวงอุตสาหกรรม ร่วมพิธีเปิดสวนอุตสาหกรรมและเทคโนโลยี สินค้าฮาลาล จังหวัดยะลา
จังหวัดยะลา : วันนี้ (26 ตุลาคม 2562) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วย นายจุลพงษ์ ทวีศรี ผู้ตรวจราชการกระทรวงอุตสาหกรรม รักษาการรองปลัดกระทรวงอุตสาหกรรม ลงพื้นที่จังหวัดยะลา ร่วมพิธีเปิดสวนอุตสาหกรรมและเทคโนโลยี สินค้าฮาลาล (E-Industrial Park : Halal Food @Product Innovation) ซึ่งเกิดจากความร่วมมือระหว่าง ศอ.บต. และกระทรวงอุตสาหกรรม โดยมี พลเอกประวิตร วงศ์สุวรรณ รองนายกรัฐมนตรี เป็นประธานในพิธี
สวนอุตสาหกรรมดังกล่าวเป็นการดําเนินงานในรูปแบบใหม่ที่เน้นการนํานวัตกรรม และระบบเทคโนโลยีมาใช้ในการบริหารงาน และการตลาด โดยมีวัตถุประสงค์เพื่อรองรับผลิตผลทางการเกษตร ภายใต้การบริหารจัดการสินค้าที่ต้องการสนับสนุนเชิงพื้นที่ให้ได้รับการพัฒนาต่อยอดด้านการตลาดสู่ตลาดโลก ตั้งแต่ต้นน้ํา กลางน้ํา ปลายน้ํา นอกจากนี้ยังได้เชิญผู้ประกอบการเอสเอ็มอี ผู้ประกอบการโรงงาน พนักงานรัฐ พนักงานและเจ้าหน้าที่ขายออนไลน์ ธนาคาร นักวิชาการหรือผู้เชี่ยวชาญด้านตลาดออนไลน์ หรือ นักการจัดการ e-commerce เข้ามาร่วมดําเนินงานภายใต้สวนอุตสาหกรรมแห่งนี้ด้วย #กระทรวงอุตสาหกรรม
รัฐบาลไทย-ข่าวทำเนียบรัฐบาล-จุรินทร์ เปิด ของขวัญปีใหม่  "พาณิชย์ ลดปัง ข้ามปี " ลดค่าครองชีพช่วยประชาชนได้ถึงร้อยละ 30 มูลค่ากว่า 21,600 ล้านบาท
วันศุกร์ที่ 13 ธันวาคม 2562
จุรินทร์ เปิด ของขวัญปีใหม่  "พาณิชย์ ลดปัง ข้ามปี " ลดค่าครองชีพช่วยประชาชนได้ถึงร้อยละ 30 มูลค่ากว่า 21,600 ล้านบาท
13  ธันวาคม 2562  9.30 น. นายจุรินทร์ ลักษณวิศิษฏ์  รองนายกรัฐมนตรีและรัฐมนตรีว่าการกระทรวงพาณิชย์  กล่าวว่า งานนี้เป็นงานพิเศษที่จัดขึ้นโดยกระทรวงพาณิชย์ และมีกรมการค้าภายในประสานงานกับภาคเอกชนเพื่อเป็นของขวัญปีใหม่สําหรับคนไทยทั่วทั้งประเทศ
โดยเฉพาะภาคเอกชนที่ให้ความร่วมมือเป็นอย่างดี ประกอบด้วยสมาคมผู้ค้าปลีกไทย สมาคมค้าส่งประเทศไทย ผู้ผลิต ผู้จําหน่ายสินค้าห้างค้าปลีก ค้าส่ง สมัยใหม่ ห้างสรรพสินค้า ซุปเปอร์มาร์เก็ต ร้านสะดวก ซื้อห้างสรรพสินค้าท้องถิ่น และรวมทั้งปีนี้เข้าร่วมเป็นกรณีพิเศษ คือผู้ประกอบการรถยนต์ และผู้ประกอบการเกี่ยวกับ ดูแลรถยนต์ที่พร้อมใจกัน ร่วมมือกับกระทรวงพาณิชย์ในการลดราคาสินค้าอุปโภคบริโภค เพื่อเป็นของขวัญปีใหม่สําหรับพี่น้องประชาชนคนไทยทั้งประเทศ
" ผมเน้นย้ําอีกครั้งหนึ่งว่า สําหรับ พาณิชย์ ลดปัง ข้ามปี New Year Grand Sale 2020 ของกระทรวงพาณิชย์ เที่ยวนี้นั้นจะเป็นการลดราคาสินค้ามากถึงร้อยละ 70 และมี Outlet หรือว่าร้านค้ารวมกันทั่วทั้งประเทศตกประมาณ 20,000 แห่ง ภายใต้ความร่วมมือของผู้ประกอบการทั้งหมด 54 ราย เป็น 2 สมาคม และ 52 บริษัทสินค้าทั้งหมดที่มาลดราคามีด้วยกันทั้งหมด 10 หมวดประกอบด้วยอาหารเครื่องดื่ม ของใช้ประจําวัน เครื่องใช้ไฟฟ้า อุปกรณ์เพื่อการเกษตร เสื้อผ้าเครื่องแต่งกาย อุปกรณ์ก่อสร้าง อุปกรณ์กีฬา และยางรถยนต์ สําหรับยางรถยนต์นั้นลด 20% ถึง 30% รวมทั้งค่าบริการตรวจเช็คเครื่องยนต์ด้วย นอกจากนั้นก็ยังมีเครื่องนอนเครื่องสําอางเครื่องเขียนเฟอร์นิเจอร์ของตกแต่งบ้าน อื่นๆ ลด 10% ถึง 70% " นายจุรินทร์ กล่าว
นายจุรินทร์ กล่าวว่า โครงการนี้ทําทั่วทั้งประเทศและเรื่องการ Kick Off วันนี้ถือเป็นการ Kick Off ใหญ่เพราะการลดจะเริ่มตั้งแต่วันพรุ่งนี้เป็นต้นไปและสิ้นสุดวันที่ 12 มกราคมปีหน้า (2563) สําหรับในภาคอีสานนั้นตนก็จะเดินทางไปกับท่านอธิบดีกรมการค้าภายในไป Kick Off อีกครั้งหนึ่ง สําหรับ "พาณิชย์ ลดปัง ข้ามปี New Year Grand Sale 2020 " ที่ภาคอีสานโดยจะไปดําเนินการที่จังหวัดอุบลราชธานีวันที่ 16 ธันวาคมนะครับและภาคเหนือจะไปที่เชียงใหม่กับที่จังหวัดตาก สําหรับภาคใต้จะเป็นที่จังหวัดนครศรีธรรมราช และดําเนินการให้ครบทุกภาค เพื่อให้เป็นของขวัญปีใหม่สําหรับพี่น้องทั้งประเทศ ซึ่งทั้งหมดนี้จะมีส่วนช่วยในการสนองนโยบายของรัฐบาลในการกระตุ้นเศรษฐกิจด้วยกระบวนการจับจ่ายใช้สอยของประชาชน แต่เป็นการจับจ่ายใช้สอยที่พิเศษตรงที่เงินเท่าเดิมสามารถซื้อสินค้าได้มากขึ้น หรือสินค้าที่ใช้จ่ายนั้นประหยัดเงินกระเป๋าได้มากขึ้นเพื่อจะนําเงินมาใช้จ่ายด้านอื่นด้วย
รองนายกรัฐมนตรีและรัฐมนตรีว่าการกระทรวงพาณิชย์ กล่าวต่อว่า ทั้งหมดนี้คาดว่าจะสามารถช่วยลดภาระค่าของชีพประชาชนได้ถึงร้อยละ 30 คิดเป็นเงินที่ช่วยลดค่าของชีพได้ 21,600 ล้านบาท สําหรับ พาณิชย์ ลดปัง ข้ามปี สามารถช่วยลดค่าครองชีพประชาชนได้ 21,600 ล้านบาท ตลอดช่วงจับจ่ายนี้ ทั้งนี้ขอขอบคุณสมาคมผู้ค้าปลีกไทย สมาคมค้าส่งปลีกไทย ร้านสะดวกซื้อ ห้างสรรพสินค้าท้องถิ่น ผู้ประกอบการยางรถยนตร์ และผู้เกี่ยวข้องทุกฝ่าย ที่ได้ร่วมมือกันจัดงานในครั้งนี้ขึ้น หวังเป็นอย่างยิ่งว่าการร่วมมือครั้งนี้จะเป็นประโยชน์โดยตรงกับประชาชนและเท่ากับว่าวันนี้กระทรวงพาณิชย์และภาคเอกชนได้ร่วมมือร่วมใจการมอบของขวัญปีใหม่ให้กับประชาชนภายใต้งาน พาณิชย์ ลดปัง ข้ามปี New Year Grand Sale ให้กับประชาชน
รัฐบาลไทย-ข่าวทำเนียบรัฐบาล-พม. รณรงค์ “วันศุกร์ แต่งผ้าไทย ใช้ปิ่นโต โชว์ถุงผ้า” ร่วมรักษ์สิ่งแวดล้อมเพื่อสังคมน่าอยู่
วันศุกร์ที่ 28 ธันวาคม 2561
พม. รณรงค์ “วันศุกร์ แต่งผ้าไทย ใช้ปิ่นโต โชว์ถุงผ้า” ร่วมรักษ์สิ่งแวดล้อมเพื่อสังคมน่าอยู่
พม. รณรงค์ “วันศุกร์ แต่งผ้าไทย ใช้ปิ่นโต โชว์ถุงผ้า” ร่วมรักษ์สิ่งแวดล้อมเพื่อสังคมน่าอยู่
วันนี้ (28 ธ.ค. 61) เวลา 08.20 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) นําคณะผู้บริหารและเจ้าหน้าที่บุคลากรของกระทรวง พม. ร่วมกิจกรรมรณรงค์ "วันศุกร์ แต่งผ้าไทย ใช้ปิ่นโต โชว์ถุงผ้า” พร้อมทั้งร่วมแสดงปณิธาน "พม. ทําดีด้วยหัวใจ รวมใจลดใช้ถุงพลาสติก” ณ บริเวณโถงล่างชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลเอก อนันตพรกล่าวว่า ตามนโยบายการส่งเสริมค่านิยมด้านการรักษาวัฒนธรรมประเพณีไทยอันดีงาม ตามค่านิยมหลักคนไทย 12 ประการ กระทรวงการพัฒนาสังคมและความมั่นคงของมนุษย์ (พม.) ได้ตระหนักถึง การส่งเสริมและรักษาเอกลักษณ์ความเป็นไทยและการสืบทอดภูมิปัญญาผ้าทอพื้นบ้านไทยให้คงอยู่คู่สังคมไทย จึงได้ รณรงค์ส่งเสริมให้บุคลากรกระทรวง พม. แต่งกายด้วยผ้าไทยภายใต้โครงการรณรงค์ "วันศุกร์ แต่งผ้าไทย ใช้ปิ่นโต โชว์ถุงผ้า” ซึ่งการณรงค์ดังกล่าว ยังเป็นการช่วยปลุกจิตสํานึกในการรักษาสิ่งแวดล้อมและระบบนิเวศน์ในระยะยาว เนื่องจากขยะพลาสติกและโฟมย่อยสลายยากและใช้ระยะเวลานาน จึงได้รณรงค์ให้เจ้าหน้าที่บุคลากรของกระทรวง พม. ร่วมกันลดการใช้พลาสติกและโฟม ด้วยการนําปิ่นโตและแก้วน้ําส่วนตัวนําใช้บรรจุอาหารและเครื่องดื่ม อีกทั้งการนํา ถุงผ้ามาใช้ในชีวิตประจําวันแทนถุงพลาสติก ถือเป็นการลดปริมาณขยะตั้งแต่ต้นทาง
"ทั้งนี้ ขออวยพรเนื่องในโอกาสเทศกาลขึ้นปีใหม่ 2562 ให้ทุกท่านประสบแต่ความสุข ความเจริญตลอดไป และขอเชิญชวนทุกท่านแต่งกายด้วยผ้าไทย ใช้ปิ่นโตและถุงผ้า เพื่อเป็นส่วนหนึ่งในการสร้างสรรค์สังคมที่น่าอยู่ต่อไป”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี”  ณ จังหวัดสงขลา
วันศุกร์ที่ 15 กันยายน 2560
รองนายกรัฐมนตรี เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี”  ณ จังหวัดสงขลา
รองนายกรัฐมนตรี เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี”  ณ จังหวัดสงขลา
วันนี้ (วันพฤหัสบดีที่ 14 กันยายน 2560) เวลา 18.00 น. ณโรงแรมหรรษา เจบี จังหวัดสงขลา
พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี” เพื่อสร้างเครือข่ายความร่วมมือด้านการท่องเที่ยว
ให้สามารถส่งมอบสินค้าและบริการที่สร้างความประทับใจให้แก่นักท่องเที่ยวผู้มาเยือน
รัฐบาลไทย-ข่าวทำเนียบรัฐบาล-ขบวนคาราวาน ก.อุตฯ สานพลัง รวมน้ำใจ ช่วยผู้ประสบภัยน้ำท่วมถึงพื้นที่ จังหวัดอุบลราชธานี และส่งมอบเครื่องอุปโภค-บริโภคถึงมือผู้ประสบภัยแล้ว
วันพฤหัสบดีที่ 12 กันยายน 2562
ขบวนคาราวาน ก.อุตฯ สานพลัง รวมน้ําใจ ช่วยผู้ประสบภัยน้ําท่วมถึงพื้นที่ จังหวัดอุบลราชธานี และส่งมอบเครื่องอุปโภค-บริโภคถึงมือผู้ประสบภัยแล้ว
นายเอกภัทร  วังสุวรรณ  ผู้ตรวจราชการกระทรวงอุตสาหกรรม และคณะลงพื้นที่จังหวัดอุบลราชธานี นําขบวนคาราวาน“กระทรวงอุตสาหกรรม  สานพลัง รวมน้ําใจ ช่วยผู้ประสบภัยน้ําท่วม” จังหวัดอุบลราชธานี
จังหวัดอุบลราชธานี : 11 กันยายน 2562 – นายเอกภัทร วังสุวรรณ ผู้ตรวจราชการกระทรวงอุตสาหกรรม นายรังสรร บุญสะอาด อุตสาหกรรมจังหวัดอุบลราชธานี นางสาวสุชาดา แทนทรัพย์ ทีมงานรัฐมนตรีว่าการกระทรวงอุตสาหกรรม และคณะลงพื้นที่จังหวัดอุบลราชธานี นําขบวนคาราวาน“กระทรวงอุตสาหกรรม สานพลัง รวมน้ําใจ ช่วยผู้ประสบภัยน้ําท่วม” นําเครื่องอุปโภค-บริโภค ข้าวสาร อาหารแห้ง น้ําดื่มและยารักษาโรค ไปมอบให้ผู้ประสบภัยในพื้นที่อําเภอเขมราฐ จังหวัดอุบลราชธานี เพื่อเป็นการบรรเทาความเดือดร้อนและคืนความสุขให้ชาวบ้านที่ประสบอุทกภัย
รัฐบาลไทย-ข่าวทำเนียบรัฐบาล-เผยแพร่ “การอำนวยความยุติธรรม ลดความเหลื่อมล้ำในสังคม” ผ่านรายการ “รักเมืองไทย”
วันพฤหัสบดีที่ 7 กันยายน 2560
เผยแพร่ “การอํานวยความยุติธรรม ลดความเหลื่อมล้ําในสังคม” ผ่านรายการ “รักเมืองไทย”
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ร่วมบันทึกเทปรายการ “รักเมืองไทย”
เมื่อวันพุธที่ ๖ กันยายน ๒๕๖๐ เวลา ๑๓.๓๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ร่วมบันทึกเทปรายการ “รักเมืองไทย”
ในประเด็น “การอํานวยความยุติธรรม ลดความเหลื่อมล้ําในสังคม”
โดยออกอากาศทางสถานีโทรทัศน์ TNN ๒๔
ดําเนินรายการโดยคุณสายสม วงศาสุลักษณ์
รัฐบาลไทย-ข่าวทำเนียบรัฐบาล-มาตรการช่วยเหลือเกษตรกรผู้ปลูกข้าว ปีการผลิต 2562/63
วันพุธที่ 4 ธันวาคม 2562
มาตรการช่วยเหลือเกษตรกรผู้ปลูกข้าว ปีการผลิต 2562/63
วันพุธที่ 4 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการช่วยเหลือค่าเก็บเกี่ยวและปรับปรุงคุณภาพข้าวปีการผลิต 2562/63 เพื่อบรรเทาความเดือดร้อนให้แก่เกษตรกร ช่วยเพิ่มขีดความสามารถในการประกอบอาชีพและยกระดับคุณภาพชีวิตของเกษตรกรให้ดีขึ้น โดยเกษตรกรที่ขึ้นทะเบียนกับกรมส่งเสริมการเกษตรในปี 2562 จะได้รับเงินช่วยเหลือไร่ละ 500 บาท ครัวเรือนละไม่เกิน 20 ไร่หรือไม่เกิน 10,000 บาท นอกจากนี้ยังได้ขยายระยะเวลาการจ่ายเงินโครงการสนับสนุนต้นทุนการผลิตให้เกษตรกรผู้ปลูกข้าวนาปี ปีการผลิต 2562/63 จากเดิมสิ้นสุดวันที่ 31 ธ.ค. 62 เป็นสิ้นสุดวันที่ 30 เม.ย. 63 เพื่อให้ครอบคลุมเกษตรกรครบทุกภูมิภาค
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ความเสี่ยงของผู้ป่วยโรค NCDs (โรคที่เกิดจากพฤติกรรม) กับเชื้อไวรัสโควิด-19
วันเสาร์ที่ 28 มีนาคม 2563
ความเสี่ยงของผู้ป่วยโรค NCDs (โรคที่เกิดจากพฤติกรรม) กับเชื้อไวรัสโควิด-19
ผู้ป่วยโรคในกลุ่ม NCDs จะปฏิบัติตนในสถานการณ์การแพร่ระบาดของเชื้อไวรัสโควิด-19 อย่างไรบ้างนะ
ในกลุ่มผู้สูงอายุและมีโรคประจําตัวหากติดเชื้อไวรัสโควิด-19 จะมีโอกาสเกิดภาวะแทรกซ้อนและอาการรุนแรงมากกว่าปกติ
โรคNCDs ได้แก่
-โรคทางระบบหัวใจและหลอดเลือด เช่น โรคความดันโลหิตสูง โรคหลอดเลือดหัวใจ
-โรคหลอดเลือดสมอง
-โรคเบาหวาน
-โรคมะเร็งต่างๆ
-โรคระบบทางเดินหายใจเรื้อรัง เช่น โรคปอดอุดกั้นเรื้อรัง ถุงลมโป่งพอง
-โรคไตเรื้อรัง
-โรคอ้วนลงพุง
-โรคตับแข็ง
มีคําแนะนํา ดังนี้
1.ล้างมือให้สะอาดสม่ําเสมอ
2.รักษาระยะห่างระหว่างบบุคคล 1-2 เมตร (Social Distancing)
3.ไม่ใช้ของส่วนตัวร่วมกับผู้อื่น
4.ใส่ใจเรื่องการบริโภคมากขึ้น งดของหวาน มัน เค็ม
5.ออกกําลังกายสม่ําเสมอตามความเหมาะสม
6.ปฏิบัติตามคําแนะนําของแพทย์อย่างเคร่งครัด
7.กรณีสัมผัสหรือใกล้ชิดกับผู้ป่วยเชื้อไวรัสโควิด-19 ให้รีบแจ้งเจ้าหน้าที่สาธารณสุขทันที
รัฐบาลไทย-ข่าวทำเนียบรัฐบาล-รมว.ทส. เป็นประธานการประชุมเชิงปฏิบัติการรองรับภารกิจของหน่วยป้องกันและพัฒนาป่าไม้ ประจำปีงบประมาณ ๒๕๖๑
วันจันทร์ที่ 12 กุมภาพันธ์ 2561
รมว.ทส. เป็นประธานการประชุมเชิงปฏิบัติการรองรับภารกิจของหน่วยป้องกันและพัฒนาป่าไม้ ประจําปีงบประมาณ ๒๕๖๑
รมว.ทส. เป็นประธานการประชุมเชิงปฏิบัติการรองรับภารกิจของหน่วยป้องกันและพัฒนาป่าไม้ ประจําปีงบประมาณ ๒๕๖๑
วันที่ ๙ กุมภาพันธ์ ๒๕๖๑ กระทรวงทรัพยากรธรรมชาติและสิ่งแวดล้อม โดยกรมป่าไม้ ได้จัดประชุมเชิงปฏิบัติการรองรับภารกิจของหน่วยป้องกันและพัฒนาป่าไม้ โดยมีวัตถุประสงค์เพื่อให้เจ้าหน้าที่ได้รับทราบนโยบายของรัฐบาล กระทรวงทรัพยากรธรรมชาติและสิ่งแวดล้อม และแนวทางปฏิบัติงานของกรมป่าไม้ ที่เกี่ยวข้องกับภารกิจของหน่วยป้องกันและพัฒนาป่าไม้ ให้มีความพร้อม มุ่งมั่นทําหน้าที่รักษาป่า ปฏิบัติงานด้วยความเอื้ออาทร ให้ประชาชนเกิดความไว้วางใจและความศรัทธาต่อกรมป่าไม้ ในรูปแบบการปฏิบัติงานที่สามารถบูรณาการกับทุกภาคส่วน ใกล้ชิดประชาชน ด้วยกลไกประชารัฐ มุ่งสู่เป้าหมายไทยนิยมอย่างยั่งยืนตามนโยบายรัฐบาล โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติเป็นประธานการประชุมฯ พร้อมด้วย ดร.วิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายประลอง ดํารงค์ไทย ผู้ตรวจราชการกระทรวงทรัพยากรธรรมชาติและสิ่งแวดล้อม โฆษกประจํากระทรวงทรัพยากรธรรมชาติและสิ่งแวดล้อม และนายอรรถพล เจริญชันษา รองอธิบดีกรมป่าไม้ ผู้ตรวจกรมป่าไม้ ผู้อํานวยการสํานักจัดการทรัพยากรป่าไม้ ผู้อํานวยการส่วนทุกส่วน สังกัดสํานักจัดการทรัพยากรป่าไม้ และหัวหน้าหน่วยป้องกันและพัฒนาป่าไม้ในพื้นที่ภาคเหนือ รวมจํานวน ๒๕๓ คน ณ ศูนย์ประชุมนานาชาติ โรงแรมเชียงใหม่แกรนด์วิว อําเภอเมืองเชียงใหม่ จังหวัดเชียงใหม่
ในโอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้เกียรติมอบวุฒิบัตรให้กับผู้แทนผู้ที่ผ่านการฝึกอบรมประจําปี ๒๕๖๑ ได้แก่ หลักสูตรเสนารักษ์พิทักษ์ป่า รุ่นที่ ๕ จํานวน ๖๐ คน หลักสูตรรุกขกร ๓ รุ่น และผู้ช่วยรุกขกร ๑ รุ่น จํานวน ๑๕๐ คน พร้อมทั้งได้ให้แนวทางการปฏิบัติงานแก่ผู้อบรม
รัฐบาลไทย-ข่าวทำเนียบรัฐบาล-ปลัดกระทรวงกลาโหม นำกำลังพล พร้อมประธานชมรมเยาวชนรุ่นใหม่ เปิดกิจกรรมพัฒนาวัด พัฒนาจิตใจ เทิดทูนสถาบันพระมหากษัตริย์ เพื่อถวายเป็นพระราชกุศล
วันจันทร์ที่ 19 สิงหาคม 2562
ปลัดกระทรวงกลาโหม นํากําลังพล พร้อมประธานชมรมเยาวชนรุ่นใหม่ เปิดกิจกรรมพัฒนาวัด พัฒนาจิตใจ เทิดทูนสถาบันพระมหากษัตริย์ เพื่อถวายเป็นพระราชกุศล
16 ส.ค.62 พลเอกณัฐ อินทรเจริญ ปลัดกระทรวงกลาโหม เป็นประธานเปิดกิจกรรม พัฒนาวัด พัฒนาจิตใจ เทิดทูนสถาบันพระมหากษัตริย์
16 ส.ค.62 พลเอกณัฐ อินทรเจริญ ปลัดกระทรวงกลาโหม เป็นประธานเปิดกิจกรรม พัฒนาวัด พัฒนาจิตใจ เทิดทูนสถาบันพระมหากษัตริย์ เพื่อถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อให้ผู้ร่วมกิจกรรมสาธารณประโยชน์ ซึ่งประกอบไปด้วย หัวหน้าหน่วยขึ้นตรงสํานักงานปลัดกระทรวงกลาโหม สมาคมภริยาข้าราชการสํานักงานปลัดกระทรวงกลาโหม ผู้แทนจากองค์การสงเคราะห์ทหารผ่านศึก สํานักงานเขตพระนคร สถานีตํารวจนครบาลพระราชวัง หัวหน้าสวนสราญรมย์ ชมรมเยาวชนรุ่นใหม่ ไม่ใส่ใจบุหรี่ และกําลังพล ร่วมกันพัฒนาพื้นที่ ศาสนสถาน วัดราชประดิษฐสถิตมหาสีมาราม ราชวรวิหาร โดยแบ่งพื้นที่พัฒนาวัด ออกเป็น 3 ส่วน ได้แก่ ภายในวัด ด้านนอกวัด แนวถนนสราญรมย์ และด้านนอกวัด แนวถนนราชินี ซึ่งนอกจากจะมีกิจกรรมสาธารณประโยชน์แล้ว ภายในงานยังมีการแสดงดนตรี และบริการตรวจโรคเบื้องต้น รวมทั้งให้คําปรึกษาทางการแพทย์แก่ประชาชนทั่วไปอีกด้วย
สําหรับการดําเนินกิจกรรมในวันนี้ถือเป็นความร่วมมือ ร่วมใจ ของทุกภาคส่วน แสดงถึงพลังความสามัคคี มีจิตอาสา ในการบําเพ็ญกิจกรรมสาธารณะอันเป็นประโยชน์ต่อส่วนรวม เพื่อร่วมกันพัฒนาสังคมและประเทศชาติต่อไป
รัฐบาลไทย-ข่าวทำเนียบรัฐบาล-มหาดไทยกำชับกทม.และจังหวัดเร่งดำเนินมาตรการป้องกันและแก้ไขปัญหาฝุ่นละอองขนาดเล็ก
วันพุธที่ 8 มกราคม 2563
มหาดไทยกําชับกทม.และจังหวัดเร่งดําเนินมาตรการป้องกันและแก้ไขปัญหาฝุ่นละอองขนาดเล็ก
มหาดไทยกําชับกทม.และจังหวัดเร่งดําเนินมาตรการป้องกันและแก้ไขปัญหาฝุ่นละอองขนาดเล็ก
วันนี้(8ม.ค. 63)พลเอกอนุพงษ์เผ่าจินดารัฐมนตรีว่าการกระทรวงมหาดไทยเปิดเผยว่าตามที่กรมอุตุนิยมวิทยาแจ้งว่าในช่วงสัปดาห์นี้สภาพความกดอากาศสูงอ่อนแรงลงไม่มีแรงลมและไม่มีการเคลื่อนที่ในชั้นพื้นที่ราบที่คนอาศัยทําให้ปริมาณค่าฝุ่นละอองขนาดเล็กเพิ่มสูงขึ้นในหลายพื้นที่ ทั้งในเขตกรุงเทพมหานครและปริมณฑล
พลเอกอนุพงษ์เผ่าจินดากล่าวว่าได้กําชับกรุงเทพมหานครและจังหวัดที่ได้รับผลกระทบจากฝุ่นละอองขนาดเล็กให้กวดขันเรื่องการดําเนินมาตรการต่างๆเพื่อป้องกันและแก้ไขปัญหาฝุ่นละอองโดยเฉพาะมาตรการลดมลพิษจากต้นกําเนิดได้แก่มาตรการด้านการขนส่งและจราจรเช่นการตรวจจับรถควันดําการรณรงค์ให้ประชาชนลดการใช้รถยนต์ส่วนบุคคลมาตรการควบคุมการเผาในที่โล่งแจ้งและพื้นที่เกษตรกรรมอย่างเคร่งครัดเข้มงวดการตรวจสอบควบคุมการปล่อยมลพิษจากโรงงานอุตสาหกรรมและการควบคุมฝุ่นละอองจากการก่อสร้างและระบบสาธารณูปโภคให้ถูกต้องการหลักวิชาการนอกจากนี้ให้มีมาตรการในการติดตามเฝ้าระวังประเมินวิเคราะห์สถานการณ์ฝุ่นละอองขนาดเล็กและปรับแผนเผชิญเหตุให้ทันต่อสถานการณ์พร้อมทั้งสร้างการรับรู้กับประชาชนให้ทราบสถานการณ์ที่ถูกต้อง
พลเอกอนุพงษ์เผ่าจินดากล่าวเพิ่มเติมว่าสําหรับประชาชนที่อาศัยอยู่ในพื้นที่ที่มีปริมาณฝุ่นละอองขนาดเล็กขอให้ประชาชนดูแลสุขภาพร่างกายเช่นหลีกเลี่ยงกิจกรรมและการออกกําลังกายในที่โล่งแจ้งเป็นเวลานานใช้ผ้าเช็ดหน้าหรือสวมหน้ากากอนามัยเพื่อป้องกันฝุ่นละอองขนาดเล็กเข้าสู่ร่างกายสําหรับกลุ่มเสี่ยงได้แก่เด็กเล็กผู้สูงอายุผู้ป่วยควรหมั่นสังเกตความผิดปกติของร่างกายและหากผิดปกติรีบพบแพทย์ทันทีทั้งนี้ในเขตกรุงเทพมหานครประชาชนสามารถรับหน้ากากอนามัยคนละ1ชิ้นได้ที่ศูนย์บริการสาธารณสุข68แห่งและสํานักงานเขต50เขตนอกจากนี้หากพบว่าพื้นใดมีค่าฝุ่นละอองขนาดเล็กเกิน75ไมโครกรัมต่อลูกบาศก์เมตร3วันติดต่อกันสํานักอนามัยจะออกหน่วยเคลื่อนที่ให้บริการตรวจสุขภาพในพื้นที่ที่พบฝุ่นละอองมีค่าเกินมาตรฐาน
.....................................
รัฐบาลไทย-ข่าวทำเนียบรัฐบาล-WHO ชมมาตรการ Social Distancing ไทย หากประชาชนร่วมมือจะส่งผลดีต่อการควบคุม ป้องกันโรค [กระทรวงสาธารณสุข]
วันศุกร์ที่ 20 มีนาคม 2563
WHO ชมมาตรการ Social Distancing ไทย หากประชาชนร่วมมือจะส่งผลดีต่อการควบคุม ป้องกันโรค [กระทรวงสาธารณสุข]
ผู้แทนองค์การอนามัยโลกชื่นชมมาตรการเว้นระยะห่างทางสังคม (Social Distancing) ของประเทศไทย หากประชาชนร่วมมือจะเป็นประโยชน์ต่อการควบคุม ป้องกันการแพร่ระบาดของโรคโควิด-19 ได้ดีกว่าการใช้วัคซีน
วันนี้ (20มีนาคม2563)ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการหารือกับนายแพทย์แดเนียล เคอร์เทสซ์ (Dr. Daniel Kertesz)ผู้แทนอนามัยโลกประจําประเทศไทย ว่า ผู้แทนองค์การอนามัยโลกประจําประเทศไทย ชื่นชมประเทศไทยว่าสามารถรับมือกับสถานการณ์โรคโควิด-19ได้อย่างดีเยี่ยม
ไทยเป็นประเทศที่มีการวินิจฉัยผู้ติดเชื้อนอกประเทศจีนได้เป็นประเทศแรก และยังมีความเข้มแข็งในการติดตามผู้ติดเชื้อมารักษา ไม่ให้เกิดการแพร่เชื้อต่อได้อย่างทันท่วงที การที่กระทรวงสาธารณสุขได้ออกมาให้คําแนะนําประชาชนเว้นระยะห่างทางสังคม (Social Distancing)เป็นสิ่งที่ดีมาก เป็นประโยชน์ต่อการควบคุม ป้องกันการแพร่ระบาดของโรคโควิด -19ได้ดีกว่าการใช้วัคซีน
สําหรับในช่วง5วันที่ผ่านมา จํานวนผู้ป่วยที่เพิ่มมากขึ้น ทําให้เกิดข้อกังวลว่าเชื้อโควิด-19จะแพร่สู่ชุมชน ทําให้การติดตามค้นหาผู้สัมผัสเป็นไปได้ยาก องค์การอนามัยโลกจึงเน้นให้ประชาชนป้องกันกันตนเองด้วยมาตรการหลัก4ข้อ คือ1.ล้างมือด้วยน้ําและสบู่ หรือเจลแอลกอฮอล์บ่อยๆ2.หลีกเลี่ยงการสัมผัสใบหน้า ป้องกันเชื้อโรคเข้าสู่ร่างกายผ่านทาง ตา จมูก ปาก3.หากไอ จาม ให้ใช้ข้อพับแขน หรือใช้กระดาษชําระปิด ปาก จมูก และทิ้งใส่ถุงขยะ และล้างมือทันที4.สําคัญที่สุดคือการเว้นระยะห่างทางสังคม (Social Distancing)มากกว่า1เมตร ซึ่งประเทศไทยได้ใช้มาตรการนี้อยู่แล้ว
*************************** 20มีนาคม2563